Kamu bisa jelasin ke aku soal Landak dalam bahasa banjar?

Landak nangitu hewan pangarat (Rodentia) nang baisi rambut nang tabal wan bentuknya duri tujum. Hewan nangini kawa ditamui di Asia, Afrika, maupun Amerika, wan tehambur di kawasan tropika. Landak nangitu hewan pangarat paling ganal katiga matan sagi ukuran awak, imbah kapibara wan berang-berang. Hewan nangini "pina" "mambulat" lawan kada talalu lincah amun dibandingakan lawan tikus. Karena rambut durinya, hewan lain nang mirip tapi lain pangarat, nang kaya hedgehog wan landak semut (Echidna), jua dikanali sabagai "landak".

Landak sacara umum inya herbivora, wan katuju daun, batang, apa lagi bagian kulit kayu. Ulih sabab ini pang nang banyak maulah landak dianggap sabagai hama tanaman pertanian. Biar kayapa haja, urang jua manjadiakan landak nangitu jadi salah satu bahan pangan. Sate landak nangitu salah satu menu khas dari Kabupaten Karanganyar.

Landak nang biasa dikatahui urang nangitu Hystrix, amun sacara umum landak jua dipakai gasan manyambat buhan matan suku/famili Erethizontidae (landak Dunia Baru, marga: Coendou, Sphiggurus, Erethizon, Echinoprocta, wan Chaetomys) wan Hystricidae (landak Dunia Lama, marga: Atherurus, Hystrix, wan Trichys).